MT
L 102/66
Il-Ġurnal Uffiċjali tal-Unjoni Ewropea
17.4.2023
TAQSIMA 2
Determinazzjoni ta’ merkanzija mhux f’riskju u tħassir tad-Deċiżjoni Nru 4/2020
Artikolu 5 Suġġett Din it-Taqsima tistabbilixxi regoli għall-implimentazzjoni tal-Artikolu 5(2) tal-Protokoll fir-rigward ta’: (a) il-kondizzjonijiet biex jitqies li merkanzija li tiddaħħal fl-Irlanda ta’ Fuq minn barra l-Unjoni ma tkunx soġġetta għallipproċessar kummerċjali fl-Irlanda ta’ Fuq; (b) il-kriterji biex jitqies li merkanzija li tiddaħħal fl-Irlanda ta’ Fuq minn barra l-Unjoni ma tkunx f’riskju li sussegwentement tiġi ttrasportata fl-Unjoni.
Artikolu 6 Ipproċessar mhux kummerċjali Għall-finijiet tal-punt (a) tal-ewwel subparagrafu, u tat-tielet subparagrafu tal-Artikolu 5(2) tal-Protokoll, l-ipproċessar ta’ merkanzija għandu jitqies bħala mhux kummerċjali, meta: (a) il-persuna li tippreżenta dikjarazzjoni għar-rilaxx għal ċirkolazzjoni libera fir-rigward ta’ dik il-merkanzija jew li tali dikjarazzjoni ssir f’isimha (“l-importatur”) kellha fatturat annwali totali ta’ anqas minn GBP 2 000 000 fl-aħħar sena finanzjarja kompluta tagħha; jew (b) l-ipproċessar isir fl-Irlanda ta’ Fuq u huwa għall-iskop uniku ta’: (i)
bejgħ ta’ ikel lil konsumatur aħħari fir-Renju Unit;
(ii) kostruzzjoni, fejn il-merkanzija pproċessata tkun ser tifforma parti permanenti minn struttura li tkun mibnija u li tinsab fl-Irlanda ta’ Fuq mill-importatur jew minn entità sussegwenti waħda; (iii) forniment dirett lir-riċevitur tas-servizzi tas-saħħa jew tal-kura fl-Irlanda ta’ Fuq mill-importatur jew minn entità sussegwenti waħda; (iv) attivitajiet mhux bi skop ta’ qligħ fl-Irlanda ta’ Fuq mill-importatur jew minn entità sussegwenti waħda, fejn ma jkun hemm l-ebda bejgħ sussegwenti tal-merkanzija pproċessata; jew (v) l-użu finali tal-għalf tal-annimali fi stabbilimenti li jinsabu fl-Irlanda ta’ Fuq mill-importatur jew minn entità sussegwenti waħda.
Artikolu 7 Kriterji biex jitqies li l-merkanzija ma tkunx f’riskju li sussegwentement tiġi ttrasportata fl-Unjoni 1.
Merkanzija għandha titqies li ma tkunx f’riskju li sussegwentement tiġi ttrasportata fl-Unjoni, meta ma titqiesx li hija soġġett għal ipproċessar kummerċjali f’konformità mal-Artikolu 6 ta’ din id-Deċiżjoni, u meta: (a) fil-każ ta’ merkanzija li tiddaħħal fl-Irlanda ta’ Fuq minn parti oħra tar-Renju Unit permezz ta’ trasport dirett: (i)
id-dazju pagabbli skont it-Tariffa Doganali Komuni tal-Unjoni jkun ugwali għal żero; jew
(ii) l-importatur ikun ġie awtorizzat f’konformità mal-Artikoli 9 sa 11 ta’ din id-Deċiżjoni biex idaħħal din il-merkanzija fl-Irlanda ta’ Fuq biex tinbiegħ lill-konsumaturi aħħarin fir-Renju Unit jew għall-użu finali tagħha minnhom, inkluż meta din il-merkanzija kienet soġġetta għal ipproċessar mhux kummerċjali f’konformità malArtikolu 6 ta’ din id-Deċiżjoni qabel tinbiegħ lill-konsumaturi aħħarin jew l-użu finali tagħha minnhom; jew (iii) tintbagħat f’pakkett, u (aa) tkun ta’ natura mhux kummerċjali u tintbagħat minn individwu privat lil individwu privat ieħor residenti fl-Irlanda ta’ Fuq; jew